Številka: 110-64/2024

Datum: 3. 10. 2024

Cankarjev dom, kulturni in kongresni center, objavlja razpis za zaposlitev na delovnem mestu

**INŠTALATER (vzdrževalec) VODOVODNIH NAPRAV (J034068 - STROKOVNI DELAVEC S POSEBNIMI ZNANJI IN SPOSOBNOSTMI IV)** na področju strojnih sistemov, šifra 184 iz Kataloga delovnih mest Cankarjevega doma.

Delovno razmerje s polnim delovnim časom in 2-mesečnim poskusnim delom, bo sklenjeno za nedoločen čas.

**Naloge delovnega mesta so predvsem:**

* spremljanje delovanja strojnih sistemov v CD
* izvajanje pregledov, vzdrževalnih in drugih del na: klimatskih in prezračevalnih napravah, ogrevalnih in hladilnih sistemih, na vodovodnih in sanitarnih napravah ter inštalacijah
* izvajanje dežurstev po urniku
* opravljanje manjših ključavničarskih del

**Pogoji, ki jih morajo kandidati izpolnjevati za zasedbo delovnega mesta:**

* srednja poklicna izobrazba (3-letna) strojne ali druge ustrezne tehnične smeri
* najmanj dve leti delovnih izkušenj na področju inštalacij vodovodnih naprav
* srednja raven aktivnega znanja slovenščine
* osnovno znanje uporabe osebnega računalnika
* izpit iz varstva pri delu

Izpit iz varstva pri delu mora izbrani kandidat opraviti v šestih mesecih po nastopu dela.

**Delovne izkušnje** so delovna doba na delovnem mestu, za katero je zahtevana ista stopnja izobrazbe in čas pripravništva na isti stopnji izobrazbe ne glede na to, ali je bilo delovno razmerje sklenjeno oziroma pripravništvo opravljeno v zavodu ali pri drugem delodajalcu. Za delovne izkušnje se šteje tudi delo, ki ga je kandidat opravljal na enakem ali podobnem delovnem mestu in je zanj zahtevana eno stopnjo nižja izobrazba. Kot delovne izkušnje je upoštevano tudi delo na enaki stopnji zahtevnosti, kot je delovno mesto, za katero oseba kandidira, če je opravljala vsebinsko primerljive naloge. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe za to delo.

**Srednja raven aktivnega znanja slovenščine se dokazuje** z znanjem slovenščine, pridobljenim z zahtevano izobrazbo na slovenski šoli oz. z opravljenim preizkusom po izobraževalnem programu za poklicno ali triletno strokovno šolo ali po programu Slovenščina za tujce na visoki ravni.

**Glede na zgoraj navedene pogoje morajo kandidati ob prijavi predložiti:**

* **življenjepis** ter **dokazila ali izjavo o izpolnjevanju zahtevanih pogojev,**
* **fotokopijo potrdila o doseženi izobrazbi.**

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem kandidatovega znanja, če bo ocenila, da je to potrebno.

Delovno mesto je v skladu s Katalogom delovnih mest, funkcij in nazivov v javnem sektorju in na podlagi Kataloga delovnih mest v Cankarjevem domu uvrščeno v tarifni razred V in v plačni razred 19, z možnostjo napredovanja do 10 plačnih razredov.

Pisne prijave s pripadajočimi prilogami oddajte **do vključno četrtka, 10. oktobra 2024**:

* po pošti na naslov: **Cankarjev dom, Prešernova cesta 10, 1000 Ljubljana.** Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo

**ali na**

* na e-naslov cd.vlozisce@cd-cc.si.

Kandidati bodo o izbiri pisno obveščeni v zakonsko določenem roku. Informacije T: (041) 483936, Boštjan Koražija.

V objavi zapisani izrazi v moški spolni slovnični obliki so uporabljeni kot nevtralni za ženske in moške